**VITALITA n. o. Lehnice, Lehnice 113, 930 37 Lehnice**

 Odoslané:

 Vybraným hospodárskym subjektom

 V Lehniciach dňa 22 . 02. 2021

**Vec:** Výzva na predloženie ponuky

Dovoľujeme si Vás osloviť na predloženie ponuky na predmet zákazky:

**„Zastrešenie terasy na účel telocvične pre pacientov na 5. nadzemnom podlaží v pavilóne „A“ súp. čís. 621 – zmena dokončenej stavby“.**

Táto zákazka je zákazkou s nízkou hodnotou, predmetom zákazky je uskutočnenie stavebných prác

1. **Identifikácia obstarávateľa**

**Verejný obstarávateľ v zmysle § 7 ods. 1 písm. b) ZVO:**

**Názov verejného obstarávateľa / obstarávateľa: Vitalita n. o. Lehnice**

Sídlo: Lehnice č. 113, 930 37 Lehnice

Štatutárny zástupca: Ing. Július Slovák, MBA, riaditeľ

IČO: 36084328

DIČ: 2021764228

kontaktná osoba pre predmet zákazky: Mgr. Alexandra Magulák

Tel.: 031/5918427

e-mail: magulak@vitalita-lehnice.sk

kontaktná osoba pre verejné obstarávanie: Ing. Magdalena Scheberová

Tel.: 0904/214255 e-mail: mscheberova@centrum.sk

1. **Názov zákazky a CPV kód**

**Názov zákazky:**

**„Zastrešenie terasy na účel telocvične pre pacientov na 5. nadzemnom podlaží v pavilóne „A“, súp. čís. 621 – zmena dokončenej stavby“.**

**CPV kódy predmetu zákazky:**

|  |
| --- |
| 45215100-8 Stavebné práce na stavbe budov pre zdravotníctvo |
| 45212222-8 Stavebné práce na telocvičniach |

1. **Opis predmetu zákazky:**

**Miesto a osobitné podmienky plnenia zákazky:**

Objekt, na ktorom sa bude realizovať predmetná stavba, sa nachádza na pozemku parc. č. 184/18 v kat. území obce Lehnice, so súpisným číslom 621, v priestore historického parku, ktorý je majetkom Vitalita n. o. Lehnice v okrese Dunajská Streda, Trnavský kraj. Terén v okolí stavby je rovinatý, avšak vzhľadom na samotný park a v blízkosti objektu nachádzajúce vzrastlé stromy sa požaduje:

**1/ Krajský pamiatkový úrad v Trnave požaduje začiatok stavebných prác písomne ohlásiť najmenej s dvojtýždňovým predstihom.**

**2/** **Pri realizácii stavby je nutné dodržať podmienky na ochranu drevín v zmysle Projektu na ochranu drevín pri stavebnej činnosti (Príloha 6. Výzvy).**

**Základná charakteristika stavby:**

Typ: Zasklenie terasy na 5.n.p. a súvisiace stavebné úpravy.

Plocha: 73,5 m2

**Účel stavby**

V rámci rozšírenia služieb výlučne pre pacientov a zdravotne postihnutých osôb sa vybuduje

na 5. nadzemnom podlaží telocvičňa pre zlepšenie ich kondície, ako prestavba jestvujúcej nevyužitej terasy, ktorá počas realizácie stavebných prác prejde kompletnou úpravou stavebných konštrukcií, inštalácií a bude zasklená.

**Postup prác**

1.Príprava ukotvenia oceľovej nosnej konštrukcie so zreteľom na zamedzenie

zatekania miestností pod terasou.

2. Umiestnenie oceľovej konštrukcie

3. Vyhotovenie zasklenej steny

4. Búranie podlahových vrstiev a oplechovania

5. Izolácia novej terasy, vyhotovenie podlahových vrstiev bez nášlapnej vrstvy

6. Umiestnenie obvodových presklených konštrukcií

7. Vyhotovenie inštalácií

8. Obloženie stien sadrokartónom

9. Uloženie nášlapných vrstiev

**Stavebné práce súvisiace so zabezpečením prevádzky**

1. Elektroinštalácia – nové spotrebiče budú zapojené z existujúcej el. rozvádzacej skrine pri

výťahu. Prívodové káble budú vedené nad podhľadom chodby a v samotnej miestnosti

resp. v tepelnej izolácií obvodovej steny 5.n.p. a v parapetoch pod sadrokartónom.

2. Osvetlenie – umelé osvetlenie bude zabezpečené pomocou 3 + 3 ks nástenných LED

panelov so zapínaní pomocou lustrových spínačov.

3. Kúrenie – bude zabezpečené s 3 ks panelovými radiátormi pri obvodovej stene 5.N.P. ktoré

budú napojené na existujúci rozvod vykurovania.

4. Chladenie – zabezpečujú 2 ks multisplit vonkajšie klimatizačné jednotky typu inverter (s

možnosťou aj vykurovania) s kapacitou 5-5 kW, ktoré budú umiestnené na západnej fasáde

budovy pod parapetom telocvične. Vo vnútri budú umiestnené jednotky v počte 2 + 2 ks na

obvodovej stene 5.n.p.

**Špecifické požiadavky na realizáciu stavebných prác**

Stavba sa bude realizovať za plnej prevádzky poskytovania zdravotnej starostlivosti. Zhotoviteľ stavby musí túto situáciu zohľadniť pri realizácii stavebných prác a bude povinný:

* minimalizovať prašnosť vnútorného prostredia zdravotníckeho zariadenia použitím vhodnej formy oddelenia staveniska od ubytovacích a zdravotníckych priestorov budovy, v ktorej sa budú realizovať stavebné práce
* minimalizovať hluk počas realizácie stavebných prác
* hlučnú stavebnú činnosť (búracie práce, konštrukčné práce, vŕtanie, a pod.) realizovať podľa možnosti stavebných procesov v čase od 7:30 do 13:00 hod, a to podľa dohody so zástupcom investora
* zhotoviteľ pre realizáciu stavby vyrieši spôsob vývozu stavebného odpadu, výnosu stavebného materiálu, prípadne aj pohyb zamestnancov z exteriéru objektu

Materiály uvedené vo Výkaze - výmer je možné nahradiť ekvivalentom, ktorý má rovnaké alebo lepšie parametre ako tie, ktoré sú uvedené vo Výkaze – výmer.

V takomto prípade, je uchádzač povinný ekvivalentné materiály presne špecifikovať s uvedením ich technických parametrov v samostatnom súbore, s označením položky Výkazu – výmer, ktorého sa toto týka.

**IV. Predpokladaná hodnota zákazky:**

118 333,00 euro bez DPH

**V. Trvanie zmluvy alebo lehota dodania:**

**Lehota uskutočnenia požadovaných stavebných prác:**

**do 31.12.2021**

**VI. Financovanie predmetu zákazky**

VI.1 Zákazka bude financovaná z NFP, z ERDF vo výške 85 % štátny rozpočet SR 10% a z rozpočtových prostriedkov VITALITA n. o. LEHNICE vo výške 5 %.

VI.2 Podmienky financovania:

* Zhotoviteľ vystaví dve faktúry, prvá bude vystavená po zrealizovaní Prác a dodávok HSV a Prác a dodávok PSV, protokolárne odovzdané a odsúhlasených zodpovednou osobou objednávateľa, druhá faktúra bude konečná, a bude vystavená až protokolárnom odovzdaním a po odstránení prípadných kolaudačných závad.

* Lehota splatnosti faktúr – max. 30 dní.
* VITALITA n. o. LEHNICE neposkytne zálohu na realizáciu predmetu zákazky

**VII. Podmienky účasti**

VII.1 Uchádzač musí spĺňať podmienku osobného postavenia podľa § 32 ods. 1) písm. e) a f) zákona 343/2016 Z. z. o verejnom obstarávaní a o zmene a doplnení niektorých zákonov, t. j. je oprávnený dodávať tovar, uskutočňovať stavebné práce alebo poskytovať službu, čo si verejný obstarávateľ overil v súlade s § 32 ods. (2) písm. e) dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky zápisom v Obchodnom registri SR a že nemá udelený zákaz účasti vo verejnom obstarávaní - [**Register osôb so zákazom**](https://www.uvo.gov.sk/vestnik-a-zoznam-registrov/zoznam-podnikatelov-a-suvisiace-registre/register-osob-so-zakazom-490.html) - Informačný systém úradu, ktorý obsahuje údaje o hospodárskych subjektoch, ktorým bol uložený zákaz účasti vo verejnom obstarávaní.

Úspešný uchádzač, s ktorým bude uzavretá Zmluva o dielo, musí byť zapísaný **Registri partnerov verejného sektora**, ktorý je vedený na MS SR.

Verejný obstarávateľ si overil predmet podnikania u tých hospodárskych subjektov, ktorí boli touto Výzvou priamo oslovení a tieto hospodárske subjekty nie sú povinné predložiť výpis z Obchodného registra SR.

VII.2 Uchádzač zároveň predloží Čestné vyhlásenie, že a má v danom predmete zákazky skúsenosti a na realizáciu požadovaných prác potrebnú techniku.

VII.3 Uchádzači, ktorí sa zúčastnia predloženia ponuky na základe zverejnenia Výzvy na stránke [www.vitalitalehnice.sk](http://www.vitalitalehnice.sk), predložia ako súčasť ponuky aktuálny výpis z Obchodného registra SR, resp. Živnostenského registra SR a zároveň predložia Čestné vyhlásenie, že a majú v danom predmete zákazky skúsenosti a na realizáciu požadovaných prác potrebnú techniku.

**VIII. Obsah ponuky**

1. Kópia dokladu o oprávnení podnikať (aktuálny výpis z Obchodného registra SR, resp. Živnostenského registra z  internetu) pokiaľ nie sú hospodárskym subjektom priamo osloveným verejným obstarávateľom.
2. Čestné vyhlásenie, že a majú v danom predmete zákazky skúsenosti a na realizáciu požadovaných prác potrebnú techniku.
3. Návrh na plnenie kritérií – príloha č. 1 k tejto Výzve
4. Ponuka vypracovaná na základe opisu predmetu zákazky a Zadania Výkazu – výmer, ktorý je príloha č. 2 k tejto Výzve (ocenený Výkaz – výmer).
5. Podpísaný a vyplnený Návrh Zmluvy o dielo – príloha č. 3 k tejto Výzve.
6. Opis návrhu splnenia  **Špecifické požiadavky na realizáciu stavebných prác,** uvedených v bode III. Výzvy

**IX. Predkladanie ponúk**

**Ponuku je potrebné doručiť elektronicky, e-mailom na adresu:** **mscheberova@centrum.sk****, v lehote na predkladanie ponúk .**

Ponuka doručená po lehote na predkladanie ponúk, sa nebude vyhodnocovať. Pre posúdenie dodržania lehoty na predkladanie ponúk, smerodajný bude čas uvedený na e-mailovej komunikácii.

1. **Lehota na predkladanie ponúk**

Deň, mesiac, rok a hodina: 05. 03. 2021 do 15:00 hod.

1. **Lehota viazanosti ponúk**

**28. 02. 2022 (maximálne 12 mesiacov a nesmie sa predlžovať)**

1. **Kritérium na vyhodnocovanie ponúk**

Najnižšia cena v euro s DPH, za podmienky splnenia požiadaviek na predmet zákazky uvedené v Súťažných podkladoch, v Opise predmetu zákazky a v dokumentoch projektovej kancelárie a to v Súhrnnej správe, projektovej dokumentácii a vo Výkaze – výmer.

**X. Otváranie a vyhodnocovanie ponúk**

Otváranie a vyhodnocovanie ponúk sa uskutoční dňa 08. 03. 2021 o 10:00 hod, u  osoby poverenej na proces verejného obstarávania.

Spôsob vyhodnocovania ponúk:

**Osoba poverená na proces verejného obstarávania vyhodnotí predloženú ponuku na predmetné práce čo do obsahu v súvislosti so Súťažnými podkladmi a s predloženým Výkazom - výmer. Následne vyhodnotí ponuky, ktoré splnili technickú špecifikáciu predmetu zákazky – teda budú obsahovať kompletne ocenený Výkaz – výmer a všetky požadované prílohy uvedené vo Výzve.**

**Ponuka s najnižšou cenou sa vyhodnotí ako úspešná ponuka, ostatné ponuky sa umiestnia podľa výšky ponuky vzostupne na druhom až n-tom mieste, pričom „n“ je počet hodnotených ponúk.**

**XI. Ďalšie informácie**

XI.1 Komunikácia medzi verejným obstarávateľom a záujemcami/uchádzačmi bude sa uskutočňovať elektronicky a v listinnej podobe. Príjemca elektronickej pošty je povinný potvrdiť jej prijatie elektronicky.

XI.2 Vzhľadom na podmienky účasti, technické špecifikácie, kritériá na vyhodnotenie ponúk alebo podmienky plnenia zmluvy, toto verejné obstarávanie je zamerané na sociálne aspekty.

XI.3 Pri realizácii zákazky musí byť vzatý v úvahu sociálny aspekt – predovšetkým v oblasti zamestnanosti v regióne, okrese, kraji, t. j., ak úspešný uchádzač bude mať potrebu prijať ďalších zamestnancov, prioritne zamestná nezamestnané osoby, ktoré spĺňajú požadované zručnosti, resp. vedomosti a prax, ktoré vyžaduje uskutočnenie stavebných prác na tejto zákazke.

 Ing. Július Slovák, MBA

 riaditeľ Vitalita, n. o. Lehnice

Prílohy:

Príloha č. 1 k Výzve – Návrh na plnenie kritérií - -Príloha č. 2 k Výzve – Výkaz – výmer v editovateľnej forme k vyplneniu
Príloha č. 3 k Výzve – Návrh Zmluvy o dielo Príloha č. 4 k Výzve – Sprievodná správa Príloha č. 5 k Výzve – projektová dokumentácia A01, A02, A03, A04, A05, A06, A07, A08 Príloha č. 6 k Výzve - Projekt ochrany drevín pri stavebnej činnosti – vypracovaný KrajArch s. r. o.

**Príloha č. 1:**

**NÁVRH NA PLNENIE KRITÉRIÍ :**

 **„Zastrešenie terasy na účel telocvične pre pacientov na 5. nadzemnom podlaží v pavilóne „A“, súp. čís. 621 – zmena dokončenej stavby“**

 ..........................................................................................................................................................................

Názov a sídlo uchádzača resp. skupiny uchádzačov (vymenujete všetkých členov skupiny uchádzačov)

|  |  |  |
| --- | --- | --- |
| **Predmet zákazky**  | **euro bez DPH** | **Euro s DPH** |
|  **„Zastrešenie terasy na účel telocvične pre pacientov na 5. nadzemnom podlaží v pavilóne „A“, súp. čís. 621 – zmena dokončenej stavby“**  |  |  |

Je uchádzač platiteľom DPH?

 ÁNO/NIE 1)

1. Nehodiace sa prečiarknite

Podpisom súčasne **potvrdzujem**, že táto ponuka je v súlade s minimálnou špecifikáciou predmetu zákazky.

Podpisom súčasne **potvrdzujem**, že bez výhrad akceptujem podmienky Výzvy na predkladanie ponúk a jej Prílohy.

Podpisom súčasne **čestne vyhlasujem**, že v súvislosti s uvedeným postupom zadávania zákazky:

* som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení („zainteresovaná osoba“) akékoľvek aktivity, ktoré by mohli viesť k zvýhodneniu nášho postavenia v súťaži,
* som neposkytol a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* poskytnem verejnému obstarávateľovi v postupe tohto verejného obstarávania presné, pravdivé a úplné informácie.

Podpisom súčasne **čestne vyhlasujem**, že nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V ..............................................., dňa .....................................

...............................................................................................................................................................

 Čitateľné meno, priezvisko a podpis osoby oprávnenej podpisovať ponuku v mene uchádzača

Pokiaľ ponuka je podpisovaná osobou splnomocnenou na zastupovanie oprávnenej osoby uchádzača, súčasťou ponuky musí byť originál alebo overená fotokópia splnomocnenia tejto osoby na takýto úkon.

**Príloha č. 2**

Výkaz – výmer v editovateľnej forme k vyplneniu

**Príloha č. 3**

**Návrh**

**Zmluva o dielo č. ............./2021**

**„Zastrešenie terasy na účel telocvične pre pacientov na 5. nadzemnom podlaží v pavilóne „A“ súp. čís. 621 – zmena dokončenej stavby“**

uzavretá podľa zákona č. 513/1991 Zb. (Obchodného zákonníka) v znení neskorších predpisov (ďalej len Obchodný zákonník) a zákona 343/2015 Z. z. o verejnom obstarávaní a o zmene a doplnení niektorých zákonov, naposledy zákon č. 345/2018 Z. z.

(ďalej len zmluva)

**Zhotoviteľ:**

Názov: Sídlo: Štatutárny zástupca: IČO: DIČ: IČ DPH: Bankové spojenie: č. účtu v IBAN tvare: osoba poverená konať v mene poskytovateľa, prípadne osoba oprávnená podpisovať zmluvný vzťah na základe plnomocenstva, ktoré je prílohou tejto dohody: Registrácia: OR/ŽR

a

**Objednávateľ:**

Názov: **VITALITA n. o. LEHNICE**

Adresa: Veľký Lég 113, 930 37 Lehnice

Štatutárny zástupca: Ing. Júlie Slovák, MBA, riaditeľ

IČO: 36084328

DIČ: 2021764228

IČ DPH: Nie je platiteľom DPH

Bankové spojenie: Slovenská sporiteľňa, a. s.

Č. účtu v IBAN tvare: SK 42 0900 0000 0001 9193 1886

 (ďalej len „zhotoviteľ“ a „objednávateľ“ ako „Zmluvné strany“ a jednotlivo „Zmluvná strana“)

**Preambula**

Zmluvné strany uzatvárajú túto Zmluvu o dielo ako výsledok postupu verejného obstarávania pri aplikovaní postupu zadávaného v zmysle § 117 cit. zákona.

**Článok I Predmet Zmluvy o dielo**

Predmetom plnenia je uskutočnenie stavebných prác – **„Zastrešenie terasy na účel telocvične pre pacientov na 5. nadzemnom podlaží v pavilóne „A“ súp. čís. 621 – zmena dokončenej stavby“.**

**Táto stavba je súčasťou projektu** „Medzi-inštitucionálna spolupráca v oblasti zdravotnej starostlivosti medzi nemocnicami VITALITA a PAMOK“.

Podľa predloženej technickej dokumentácie – Súhrnnej správy, projektovej dokumentácie a oceneného Zadania Výkaz – výmer.

1. Predmet zákazky a jeho jednotlivé ceny sú spracované podľa jednotlivých položiek predmetu obstarávania v Prílohe č. 1 tejto časti Obchodných podmienok a obsahuje presnú špecifikáciu a položiek zákazky – ocenených jednotlivých Výkaz.
2. Objednávateľ si vyhradzuje právo neprevziať a neuhradiť alebo požadovať zľavu z poskytnutého diela zhotoviteľom, ak nevyhovujú požadovanej a dohodnutej kvalite, resp. špecifikácii uvedenej v zmluve.
3. Zhotoviteľ nemôže poveriť plnením predmetu zmluvy subdodávateľa ani inú osobu (s výnimkou prepravy materiálu na stavbu).
4. Zhotoviteľ po ukončení stavebných prác je povinný predložiť všetky revízie a skúšky, ktoré sa týkajú zrealizovaných stavebných prác – v tom aj tesnosť konštrukcie stavebného diela.

**Článok II Miesto a spôsob plnenia Zmluvy o dielo**

1. Zhotoviteľ zhotoví dielo na vlastnú zodpovednosť a vlastnými zamestnancami.
2. Zhotoviteľ sa zaväzuje zrealizovať stavebné práce v požadovanej kvalite a v požadovanom rozsahu a dôrazom na okolie, v súlade s projektom ochrany drevín. Stavebné práce musia byť vykonávané ohľadom na zabezpečenie čo najnižšej hlučnosti a prašnosti.
3. Miestom plnenia je: trnavský kraj, okres Dunajská Streda, obec Lehnice, Pavilón „A“ VITALITA n. o. LEHNICE 113, 930 37 Lehnice.
4. Zhotoviteľ je povinný viesť Stavebný denník v súlade so Stavebným zákonom.
5. Objednávateľ je povinný mať ako zmluvného partnera „stavebný dozor“, ktorý bude vykonávať občasný stavebný dozor, avšak najmenej 1 x týždenne a závislosti od vykonávaných prác.
6. Stavebný dozor je povinný kontrolovať vykonávané stavebné práce a v prípade ich nezrovnalosti s Projektovou dokumentáciou , Sprievodnou technickou správou, Projektom ochrany drevín pri stavebnej činnosti a Výkazom – výmer, je povinný na túto skutočnosť upozorniť zhotoviteľa stavby, investora, resp. aj projektanta.
7. Stavebný dozor je povinný vykonávať a odsúhlasovať súpis vykonaných prác predkladaný zhotoviteľom.
8. Stavebný dozor v spolupráci so zhotoviteľom stavby pripraví všetky potrebné podklady ku kolaudácii stavby.
9. V prípade nedostatku pracovníkov na stavbe, v súlade s Výzvou na predkladanie ponúk, je zhotoviteľ povinný vziať do úvahy sociálny aspekt plnenia zmluvy, zhotoviteľ stavby prednostne zamestná nezamestnané osoby z obce Lehnice, z okresu Dunajská Streda, resp. trnavského kraja, ktorí spĺňajú požadované zručnosti, resp. vedomosti a prax, ktoré vyžaduje uskutočnenie stavebných prác na tejto zákazke

**Článok III Cena a platobné podmienky**

Cena za predmet zákazky je v súlade so zákonom č.18/1996 Z. z. o cenách v znení neskorších predpisov a jeho vykonávacích predpisov a je výsledkom procesu verejného obstarávania. Podľa Prílohy č. 1 a Prílohy č. 2 ponuky a je:

Cena za uskutočnenie stavebných prác: .........................................................€ bez DPH

 .....% DPH: ........................................................€

**Cena celkom : ..................................................... € s DPH**

predloženej ako ponuka do procesu verejného obstarávania. Príloha č. 1 a Príloha č. 2 sú nedeliteľnou súčasťou tejto Zmluvy.

Pre poskytovateľa sú jednotkové ceny uvedené v Prílohe č. 2 záväzné a nemenné. Cena za uskutočnenie stavebných prác – obsahuje všetky náklady spojené s plnením predmetu zákazky uvedený v Článku I. tejto Zmluvy o dielo.

**Článok IV Doba plnenia a možnosti ukončenia Zmluvy o dielo**

1. Zmluva na uskutočnenie stavebných prác sa uzatvára:
* na dobu určitú do 31.01.2022
* realizácia uskutočnenia stavby nesmie prekročiť dobu do 31.12.2021.
1. Zmluvu na uskutočnenie stavebných prác je možné pred naplnením bodu IV.1. ukončiť:
* písomnou dohodou oboch zmluvných strán,
* písomnou výpoveďou jednej zo zmluvných strán, ak druhá podstatným spôsobom poruší zmluvné podmienky. Výpovedná lehota je dva mesiace a začne plynúť od prvého dňa mesiaca nasledujúceho po doručení písomnej výpovede druhej strane.
1. Podstatným porušením zmluvy o dielo zhotoviteľom sa na účely tejto dohody rozumie:
* nedodržiavanie ustanovení zmluvy o dielo môže mať za následok ukončenie Zmluvy o dielo.

**Článok V Záverečné ustanovenia**

1. Zmluva o dielo je vypracovaná v 4 (štyroch) rovnopisoch, pričom každá zmluvná strana obdrží po 2 (dva) rovnopisy.
2. Zmluvné strany vyhlasujú, že sú si vedomé všetkých následkov vyplývajúcich zo Zmluvy na uskutočnenie stavebných prác, ich zmluvná voľnosť nie je ničím obmedzená.
3. Zmluvné strany vyhlasujú, že Zmluvu o dielo si riadne prečítali, jej obsahu porozumeli a táto plne zodpovedá ich skutočnej vôli, ktorú prejavili slobodne, vážne, určite a zrozumiteľne, bez omylu, bez časového tlaku alebo bez jednostranne nápadne nevýhodných podmienok, bez akéhokoľvek psychického alebo fyzického nátlaku.
4. Akékoľvek zmeny z ustanovení tejto Zmluvy o dielo je možné vykonať iba písomnou formou a platia až po podpísaní oboma zmluvnými stranami
5. Zmluva o dielo je platná dňom podpisu oboma zmluvnými stranami a je účinná nasledujúcim dňom po jej zverejnení objednávateľom, v súlade s predpismi o zverejňovaní zmlúv. Účinnosť Zmluvy o dielo je viazaná na kladný výsledok kontroly procesu verejného obstarávania riadiaceho orgánu, o čom bude objednávateľ bezodkladne informovať zhotoviteľa stavby
6. Táto Zmluva o dielo je záväzná aj pre právnych nástupcov zmluvných strán. Časti, ktoré táto zmluvy o dielo neupravuje sa riadia ustanoveniami Obchodného zákonníka
7. Nedeliteľnou súčasťou tejto Zmluvy o dielo sú prílohy:
* Príloha č. 1 – Návrh na plnenie kritérií predložený ako súčasť ponuky zo dňa ......................
* Príloha č. 2 – Ocenené Zadanie Výkaz – výmer ako súčasť ponuky zo dňa ......................
* Harmonogram výstavby predloží úspešný uchádzač pred podpisom Zmluvy o dielo a bude jej nedeliteľnou súčasťou.

V ....................., dňa ..................................... V Lehniciach, dňa ....................................

....................................................................... .............................................................

 Meno, priezvisko a funkcia Ing. Július Slovák, MBA, riaditeľ

 za zhotoviteľa za objednávateľa

**Príloha č. 4**

**Sprievodná technická správa**

**Príloha č. 5**

Projektová dokumentácia

A 01

A 02

A03

A 04

A 05

A 06

A 07

A 08

**Príloha č. 6**

Projekt ochrany drevín pri stavebnej činnosti